LidanRubinov/Halacha-QA huggingface dataset:
שאלה: סתירה בין הזוהר לבן איש חי: שמעתי שעל שירת הים הזוהר אמר שגם במצרים הקב"ה נתן דין שמעורב קצת ברחמים מזה שכתוב "ותבלעמו ארץ" שהקב"ה עשה איתם חסד בזה שהארץ קברה אותם ולא נשארו בים. אך רבנו יוסף חיים בספר "עוד יוסף חי" אומר שמה ששמואל אמר בגמרא על יתרו "נעשה בשרו חדודין חדודין" רוצה לומר שלא המתיק כלל את הדינים על מצרים. שהדינים באים מהשם "אדני" והאות "א" היא חסד ואותיות "דני" הם דין. רוצה לומר שאותיות "חדודין" יוצרות את המילים חד ודין. ז"א שהקב"ה הפריד את האות א שהיא בגימטריא חד ונתן להם רק דין. ויש סתירה ביניהם.
תשובה: בשעת קריעת הים והטבעת המצרים נעשה בהם דין גמור על שעינו את ישראל, אבל אחרי שנעשה הדין שיתף רחמים כדי לשמור על כבודם בקבורה מכובדת.
שאלה: דחיית קבלת שבת : ברצוני לשאול 2 שאלות: 1. לעיתים יוצא שאני לא מספיקה להתארגן ולסיים סידורים קטנים לפני הדלקת הנרות לשבת בזמנים הרשומים בלוח, וידוע לי שאני יכולה לקבל את השבת לא ע"י הדלקת הנרות אלא להצהיר בלב שאני אקבל את השבת רק בעוד 10 דקות לאחר ההדלקה. שאלתי היא, האם אני עושה זאת נכון בפועל: לפני שאני מדליקה (בזמן הנקוב בלוח) אני מצהירה בלב שאני מקבלת את השבת עוד 10 דקות, לאחר מכן אני מברכת, ולאחר מכן מדליקה את הנרות ולא מכסה עיניים עם הידיים. האם זאת דרך מקובלת? 2. ברצוני לדעת האם אני יכולה לתלות בביתי תמונות של בני ובנות משפחה שנפטרו? מראש
תשובה: 1. מותר לעשות את זה. אבל מוזכר שלא לעשות את זה בקביעות. 2. כן.
שאלה: השבת אבדה וצחצוח שינים בשבת: לפני כשבע שנים, בתקופה שלפני הגירוש, חילקנו פליירים מטעם מועצת יש"ע וכחלק מהחלוקה לבשנו חולצות של באהבה ננצח. אני לא יודע האם הייתי אמור להחזיר להם את החולצה בסיום החלוקה, בכל אופן מה אני אמור לעשות עכשיו? להביא להם 15 שקל או שזה כבר לא רלוונטי? בנושא אחר, אם צחצחתי שינים בשבת עם משחה האם זה עבירה או בדיעבד יש מי שמתיר?
תשובה: אם הם לא תובעים ולא פירסמו להחזיר הם חשבו שזה ישאר בידי הלובשים. כך נראה. יהודי אשכנז החמירו בזה משום עובדין דחול ויהודי ספרד הקלו. מי שבוודאי יוצא לו דם, וודאי אסור.
שאלה: פטירת דודה: דודתו של בעלי אחות אמו נפטרה היום. אין לה ילדים ולא בעל, כך שלא יהיה שבעה.בעלי כמובן יקרא קדיש. אנחנו רוצים לכבד את זכרה האם מקובל לערוך סעודת מצווה?
תשובה: אדם שנפטר ללא קרובים היושבים עליו שבעה מצוה גדולה לדאוג למנין שיתפלל בביתו במשך השבעה. אם קשה לארגן 3 תפילות אפשר להסתפק בחלק מהתפילות ולפחות חלק מהימים. יש בזה חסד גדול עם נשמת הנפטר. כדאי ליצור קשר עם רב המקום או גבאי בית הכנסת לשם כך. בעלך יאמר קדיש במשך השנה הקרובה כל שנים עשר חודש ברציפות. (ולא כמו קדיש על הורים שאומרים רק 11 חודש או שעושים שבוע הפסקה בחודש האחרון) סעודת מצוה שייאמרו בה דברי תורה היא דבר טוב אולם הכבוד היותר גדול הוא נתינת צדקה לעניים או ללומדי תורה (ישיבה וכד'). אפשר לתרום ספרי קודש, לכתוב את שמה על הספר וכך הלימוד בספרים אלו יהיה לעילוי נשמתה. דרך זו נכונה הרבה יותר מסעודת מצוה. העיקר להרבות בלימוד תורה (אפשר להצטרף לשיעורים) בסיוע ללומדי תורה, בחסד ובמעשים טובים לזכרה. בשורות טובות.
שאלה: נהג אוטובוס שמוותר על הכסף: מה הדין כאשר נהג אגד אומר לנוסע לשלם פחות ממה שהוא צריך לשלם על פי התקנון, כגון, שעולים עם חבילה או עגלה?
תשובה: בדברים קטנים יש סמכות גם לנהג. לא נראה לי שהחברה מקפידה על דברים קטנים כאלה. אז אם הנהג מרשה לו הוא לא צריך להיות יותר חסיד ממנו.
שאלה: ברכת הגומל על נסיעה בטרמפ: נסעתי בטרמפ שנסע במהירות מופרזת ובקושי הספיק לעצור לפני הרכב שלפניו. האם אני צריכה לברך הגומל?
תשובה: היום על כל נסיעה שאדם נוסע מעיר לעיר צריך לברך הגומל. לא צריך לברך כל יום כי יש לו מסלול שהוא עושה באופן קבוע כל יום, אדם נוסע לעבודה או ללימודים, אבל בשבת הוא מפסיק את אותו מסלול ובשבת יברך. אצלנו הנהגנו שפעם בשבוע בשבת שאדם סיים את המסלול הנסיעות של אותו שבוע עולה לתורה ומתכוון להוציא את כל השומעים כולם. הדרכים היום בחזקת סכנה, אנחנו שומעים, לא עלינו, שיום יום יש תאונות דרכים ויש נפגעים, ולא עלינו יותר חמור מזה. לכן ודאי שאפילו אם הוא לא היה נוסע כל נסיעה בכביש בין עירוני צריכים לברך הגומל ויברך פעם בשבוע ויודה לה' שניצל.
שאלה: להחליף מזוזות בדירה שכורה: אני גר בדירה שכורה ומתכוון לעזוב אותה בעוד חצי שנה. האם אני יכול לשים בה מזוזות חדשות ובתום השכירות לקחת אותם לדירה הבאה שאשכור מפני שאין באפשרותי לקנות שוב מזוזות מבחינה כספית? ושאלה שנייה - אצל חבר ספרדי המזוזות מותקנות באלכסון והוא רוצה להוריד אותן ולתלות אותן ישר, האם צריך לברך או רק לפרק ולהרכיב שוב ללא ברכה?
תשובה: 1. אתה לא חייב להשאיר מזוזות בחינם. ואם אתה לוקח וקובע במקום אחר, יש על זה תשובת הגאונים שמופיעה בפתחי תשובה. בעבר מזוזה עלתה זול ולא היה משמעות כספית. בימינו העולם תעשייתי וכל עבודה שעושים ביד עולה הרבה כסף. ולכן, מזוזה שהיא יקרה אדם לא חייב להשאיר ואם לא משלמים לו שייקח ויקבע במקום אחר. 2. כן. כי לפי שיטת הספרדים מה שהיה קודם לא היה ר. בנוסף, אם הוא מוריד אותה, אפילו לחצי שעה, צריך לברך. שהוא יוריד אותה ויסתום את החורים או משהו דומה, כך שתהיה הפסקה, ויוכל לברך לכל השיטות.
שאלה: מעשר כספים במצב כלכלי קשה: האם במידה והמצב הכלכלי שלנו על הפנים, אנחנו במינוס גדול בבנק, עדיין אנו צריכים להוציא 10 מכל ההכנסות שעוד יש לנו בשביל מעשר?
תשובה: אם אינכם מוציאים כסף למותרות, אתם פטורים ממעשר כספים עד שיסתדר מצבכם הכלכלי. ראוי לתת סכום קבוע לצדקה בכל חודש.
שאלה: כדור שפוצץ על ידי כלבה: לאחר סיום ההפסקה ביקש בעל הכדור במגרש את הכדור ואילו חברו ששמע זאת בעט בכדור ובטעות העיפו מאחורי הגדר, שם טיילה לה כלבה שבעליה שיחרר אותה מהרצועה והיא מיד פוצצה את הכדור. כלבה זו פוצצה כבר הרבה כדורים (מעל 10). מי צריך לשלם את הפיצוי? (מקרה זה אכן קרה)
תשובה: הוא לא ידע שהכלבה תזיק את הכדור ולכן הוא לא חייב על זה.
שאלה: כשרות ביצים לבנות: לתשובת הרב. אומנם, שאלתי על כשרות הביצים הלבנות דווקא. מדוע ישנה שמועה האומרת שהן מועדפות מבחינת הכשרות על ביצים מצבע אחר. האם אינן מופרות בוודאות? שנית, כשהרב כותב "מוחתמות", מדובר על התאריך או על חותם הכשרות? חן חן השאלה נשאלה בהמשך לשאלה "כשרות ביצים לבנות"
תשובה: כל הביצים המוחתמות בתאריך עברו בבית אריזה לא מופרות. לא משנה מה הצבע של הביצים.
שאלה: דין יחוד בלשכת גיוס: אני נער בן 16, כידוע בגיל זה שולחים מהצבא את מפגש "הצו הראשון", כידוע לי עורכים שם גם ראיון אישי, ומן הסתם המראיינת היא אישה והראיון הוא בחדר סגור לבד עם המראיינת,האם זה יחוד,או שזה לא נקרא יחוד ומותר?
תשובה: אם הדלת לא סגורה על מנעול זה לא ייחוד, לפי שיטת הרשב"א. וגם לשיטות האחרות, יש אנשים שיכולים להיכנס ולכן זה לא ייחוד.
שאלה: הוספת שם: בראשית ברצוני לציין כי אני ממוצא אשכנזי (פולני ) נכדי בן (7) והתאהב בפסוק שמע ישראל! אך עקב כך ביקש להוסיף לשמו שהוא יקיר את השם (ישראל) שהוא גם שמי. אך אצל האשכנזים אין נותנים שם של אדם אחר כאשר הוא בחיים! לכן אבקש המלצה איך להתנהג ומה לעשות? מודה מראש לתשובתכם!!! ערב טוב וסוף שבוע נעים ומבורך!!!!
תשובה: אם הסבא לא רוצה, שלא יוסיף שם זה. אם הוא מסכים אפשר מאחר וזה לא איסור.
שאלה: להכין תה בחדר מורים: אני תלמידה בחטיבה. לא מזמן חברה שלי לא הרגישה טוב אז הלכתי לחדר המורים והכנתי לה תה. הבעי ה היא שהתיון והסוכר נרכשו מכספן של המורות. מה עלי לעשות?
תשובה: תשאלי את האחראית אם מותר לעשות דבר כזה. אבל נראה שלא מקפידים על דבר פעוט כזה שעושים באופן לא קבוע.
שאלה: עיקור בע"ח: לרב! לפני מספר חודשים מצאתי גורת חתולים בשכונתי שכנראה נולדו לאדם מסוים מספר גורים והוא לא יכל לישוא בנטל גידולם ולכן הוא שם אחד באזור שיש אנשים שאולי ידאגו לו.אצלי בשכונה יש חתולי רחוב רבים אך הגורה שמצאתי היא חתולת בית בעלת הרגלים מסוימים וכך ברחמיי עליה ומפני שחשבתי שלא תצליח לשרוד ברחוב אימצתי אותה.לאחר תקופה חיסנתי אותה בעיקר מפני שמספר חתולים בשכונתי חלו במחלת "חתלתלת" שלה אין תרופה אלא אם מחסנים לפני שנדבקים ולכן הזדרזתי לחסן אותה וכמו כן ערכתי לה מספר בדיקות.בנוסף הווטרינר המליץ לעקר אותה בעוד מספר חודשים וגם אני חשבתי על כך ולהלן הסיבות לכך: 1) עברתי ובדקתי ברחבי הרשת מדוע כדאי לעקר ומצאתי שאם לא מחסנים עלול להיווצר אצל החתולות סרטן באיברי ההנקה וכמדומני באזורי הרחם ועוד. 2) אם יוולדו גורים איני מתכוון לגדלם בביתי או לקנות עבורם מזון או לחסנם ולכן רוב הסיכויים שהם יירטבו בימות החורף, יחלו במחלות שונות,ירעבו ואף ימותו ובעיקר יסבלו כנראה צרות רבות ורעות מרובות. 3) כרגע הגורה גרה אצלי במרפסת שהיא מקום מקורה ואני רוכש עבורה אוכל וחול עבור צרכיה אך ברצוני לכשתיגדל להוציאה מביתי שתעשה צרכיה בחוץ ותאכל בחוץ ואם כך אעשה הרי שהסיכויים גבוהים שהיא תיהיה בהריון וכאן גם הקושי. ראיתי גם שהרב שלמה אבינר התיר משום ספק ספיקא לעקר חתולה ע"י גוי במקום צער וכן הראשל"צ הרב עאמר אך עדיין יש לי קושי לעשות זאת משום שיש לי מחשבות גם על העניין שהקב"ה יצרם כך ואסור לנו לשנותם וגם משום צער שיש לי למנוע מבעל חיים לפרות ולרבות.איני חכם במיוחד ואיני תלמיד חכם אך אני חש שנטועה בי מידה קדושה מידה של רחמים ואיני יודע מה היא בינוניות בה אני מבקש הכוונה,מה עליי לעשות? מראש!
תשובה: וברכת ד' גם אני התרתי על ידי מכירת החתולה לגוי שהוא יסרס אותה. עיין במאמרי בסרוס יש שאלה של צער בעלי חיים האסור מדין תורה, אבל אם זה נעשה לטובת בעל החיים (כמתואר במכתב) א"כ אין בזה איסור צעב"ח. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: רחמנות מול עשיית צדק: קנינו מיטת קומותיים ממפעל, בל ג בעומר בננו הקטן החליק בין הקרש למזרן ונתקע עם הראש ובנס הצלתי אותו. מאז אנחנו רודפים אחרי המפעל וההנהלה הם מזלזלים בפניתנו ולא באים לתקן (מסתבר שהייתה שם מעילת כספים של אחד מההנהלה והם בחובות). אנחנו רוצים לתבוע אותם לדין אך אנו מתלבטים מצד אחד הם מפעל מוגן ואנו מרחמים עליהם מצד שני הם יכולים לעשות זאת גם לאנשים אחרים ואז זו אחריותנו מה עלינו לעשות?
תשובה: צריך לתבוע אותם בבית דין תורני. ורק אם הם לא מסכימים לבוא לבית הדין אפשר גם בבית משפט. וזה בכדי להציל אנשים אחרים מהסכנה.
שאלה: עיקור וסירוס בעלי חיים: שאלתי כבר שאלה על עיקור גורת חתולים לפני השאלה הזו ולאחר מכן עיינתי בתשובות באתר לעניין גלולות ולעניין עיקור זמני וכדומה. הווטרינרים אומרים שדברים מסוג אלה עלולים מאוד לגרום למחלה סופנית אצל הנקבות וזה גם דבר ידוע שבגלולות אלו גם אצל בני אדם אין יודעים את המינון המתאים בדיוק לכל אישה קל וחומר אצל חתולים ולכן זה עלול מאוד לגרום למחלת סרטן ובאותו אופן העיקור הזמני שזוהי טבעת המונחת סביב החצוצרות ולצערי הרב יש כנראה השמים עיניהם בדברי התורה הקדושה אך נסתתמו עיניהם מראות מעבר להלכה ה"יבשה" ושיש אמצעים שנהפוך הוא במקום למנוע צער בעלי חיים עלולים לגרום לצער בעלי חיים ולכן מה עלינו לעשות במקרה שאיננו מתכוונים לגדל את הגורים ולחסנם וכדומה והם נידונים למחלות חוסר במזון צער יסורים ומיתות אכזריות אני מבקש תשובה מקיפה אם אפשר האם ניתן להתיר עיקור ע"י יהודי גם או רק ע"י גוי?
תשובה: התורה אסרה סירוס בעלי חיים, ולמרות שסירוס הוא בעיקר אצל זכרים אסור לסרס גם נקבות. הדרך שמותרת אצל נקבות היא בזריקה או כדורים למניעת הריון אבל פגיעה באיברי ההולדה אסור גם אצל נקבות. ולפי שיטת הגר"א זה אסור מן התורה, למרות שחיוב מלקות יש רק על זכרים.
שאלה: קריאת פרקי תהילים על אבי בבית קברות באזכרה : עוד מעט ימלאו לאבי שנה ליום פטירתו. חמי וחמותי מקיבוץ בצפון הארץ נפטרו זה מכבר, שם אנו נוהגים לומר כל אחד בתורו (גיסים וגיסות, נכדים וכלות ובנים) פרק מפרקי התהילים. רציתי להנהיג עניין זה גם אצלנו במשפחה על אבי. אימי ואחותי מאוד אהבו את הרעיון, אחי מתנגד בדעה שאסור לבנות ונכדות לומר פרקי תהילים. האומנם? אודה לתשובתכם, האם מותר לי כבת לומר על אבי פרקי תהילים בבית הכברות באזכרה?
תשובה: אחיך לא התכוון לומר שבנות לא תאמרנה תהלים לעצמן. אולי המדובר במעין תפילה בציבור, נשים אינן משמשות כש"ץ או דומה לו. אך המנהג המקובל הוא שהציבור אומר ביחד את פרקי התהלים, וא"כ, אין שום בעיה שגם נשים תאמרנה יחד עם הגברים.
שאלה: שם הויה בניקוד יראה: אני מאוד רוצה לקיים בפשיטות את עצת האר"י המובאת במשנ"ב על סעיף א בשו"ע לצייר במוחי שם הויה בניקוד יראה. רק רציתי לדעת כיצד יש לקיים זאת בפועל ומה בדיוק צריך לצייר? שמעתי שיש עניין שהרקע עליו מציירים את שם ה יהיה בצבע כחול תכלת ושהאותיות יהיו בצבע לבן - האם אכן ישנה משמעות לצבע של הרקע או לצבע של האותיות? כמו כן, האם ישנה משמעות לצייר את האותיות כפי שהן מופיעות בתורה עם התגים וכו או שאין בזה חשיבות? ואם כן - האם יש עדיפות לנוסח מסוים של כתב - אשכנזי, ספרדי, האר"י? בנוסף הייתי שמח לדעת איך מוצאים יד ורגל בנושאים מעין אלה. האם אפשר להוציא את הדברים רק מלימוד מתוך הספרים או שאולי חייבים לשמוע מפי רבנים שבקיאים בנושאים הללו? ויישר כח גדול!
תשובה: אפשר לראות בעיני הרוח את שם ד' בניקוד יראה, ולא משנה איך הוא כתוב בכתב אשכנזי או ספרדי.
שאלה: קדושה בבד שמכסה את התפידנית: האם כסוי התפידנית בד שמכסה את פלסטיק דינו כתשמיש קדושה שאסור להשתמש?
תשובה: אם הכיסוי ניתן להסרה באופן מוחלט מהתפידנית, אין בו קדושה.
שאלה: "המינים" וה"שונאים" בתפילה: הרב, הייתי מעוניין לדעת למי הכונה במילה "למינים" בברכת שמונה עשרה. וכן, מי הם "כל שונאך". אם מדובר על האטאיסטים שלא מכירים בה ולפיכך מזלזלים בו, זה לא מסתדר לי עם הברכה הקודמת שבה נאמר "השיבנו לתורתך" שכן, כאן אנו מתפללים לה שיחזיר את כל מי שלא מאמין בו, ואילו לאחר כמן אנו מתפללים שישמידם. עוד משהו קטן, אני מקפיד להתפלל 3 תפילות אך לפעמים אני דיי לחוץ בזמן, והתפילות שלי נראות בהתאם. מה אני יכול לעשות בנוגע לזה? האם פשוט לסמן וי על התפילה ולצאת ידי חובה, או למרות הלחץ לנסות ולהתפלל כמו שצריך? אני רוצה לציין שלפעמים אני נמצא במצבי דחק ממשיים, למשל אוטובוס שיוצא הבייתה בעוד 5 דק ולא יהיה אחריו עוד אחד, והשמש כבר כמעט שוקעת. שאלה אחרונה- האם צריך בזמן התפילה להבין כל מילה ומילה, או שבחלק מהברכות מספיק רק לקרוא. אני שואל זאת מכוון שאנני מבין מילה בברכת "פטום הקטורת" גם כשאני ממש מנסה להבין. רבה!!!
תשובה: אשריך שאתה משתדל מאוד בתפילה ובהבנת המילים. עיקר הכוונה היא בקריאת שמע (לפחות פסוק ראשון) ובתפילת שמונה עשרה: בעיקר ברכת אבות (הברכה הראשונה) וברכת מודים אנחנו לך. כמובן יש לשאוף לכך שנבין ונכוון בכל חלקי התפילה ולשם כך כדאי להתחיל ולכוון במיוחד בחלקים העיקרים של התפילה ולאט לאט להוסיף עוד הבנה וכוונה. בשלבים הראשונים מומלץ מאוד להעזר בסידורים המשלבים את פירוש התפילה בתוך התפילה כמו סידור יסוד מלכות ועוד. בהצלחה רבה
שאלה: הספרים החיצוניים: ח מצטטים לפעמים פסוקים מספר בן סירא. מצד שני למדנו שהוא בכלל הספרים החיצוניים שאסור לקרוא בהם. איך ניתן להסביר את הניגוד הזה והאם בימינו אכן יש איסור להכיר את הספר או לעיין בו? אולי האיסור חל בגלל הנסיבות של אותם ימים בלבד?
תשובה: זה לא ספר חיצוני שלילי. יש ביטוי: "קבל האמת ממי שאמרה". אז אם יש שם דברים מסויימים שיש בהם חכמה אז זה ר.
שאלה: הגדרה של אמונה והשגחה : Subject: אמונה שלם יש לי שאלה לגבי האמונה השלמה : א. אני מאמינה בקדוש ברוך שהוא אחד יחיד ומיוחד בלב שלם ב.אני מאמינה שכל מה שקורה לי זה לטובה ובהשגחה פרטית ג. הגדרה שלי לאמונה שלמה היא האמונה באל אחד והשגחה פרטית יחד ד. אחי מפריד בין האמונה באל אחד בלב שלם כאמונה שלמה ואילו השגחה פרטית הינה סוגיה נפרדת המתקשרת לתפיסת עולם ואין לקשור אותה באמונה שלמה בלב שלם בקדוש ברוך הוא נשמח לקבל הסבר בסוגיה זו אלקובי סוזן
תשובה: ב"ה שמחתי לקבל את המכתב המגלה על מחשבות יפות מאוד, ועל חשיבה מעמיקה. העיסוק בדברים האלו מאוד חשוב וטוב, וחשוב שתמשיכו לברר ביניכם את הדברים, ללמוד אותם ולהבין אותם יותר ויותר לעומק. אין ספק שהאמונה בה' היא הבסיס לכל החיים שלנו. כל החיים מקבלים את המשמעות שלהם מתוך האמונה בה'. אדם שמאמין בה' הוא אדם החי ברמה אחרת לגמרי, חי את הקשר עם ה', וחי את היעוד האמיתי שלו. כדי לחיות באמונה אמיתית, חשוב מאוד כל הזמן ללמוד אותה, לראות את המקורות העוסקים בסוגיות האמונה, ללמוד אותם באופן מסודר, וכך אפשר להפוך את הקושי למנוף של לימוד ושל התקדמות רוחנית גדולה מאוד. האמונה בה' כוללת בחובה גם אמונה שה' ברא את העולם, וגם לא פחות חשוב, אמונה שה' מכוון את העולם, ומשפיע מטובו על העולם כולו בכלל ועל עם ישראל בפרט. אמונה זו מוסכמת על כולם, והיא מהיסודות של היהדות. המחלוקת והדיון מתחיל מהנקודה השניה, שרבים נוטים לקשר לנקודות הראשונות שהזכרנו והיא עניין ההשגחה הפרטית לעומת השגחה כללית. במשך שנים רבות הייתה מחלוקת גדול מאוד בעם ישראל, מחלוקת בה נטלו חלק ממש מגדולי ישראל. היו מגדולי ישראל שכתבו שהשגחת ה' היא על כל דבר בעולם עד פרטי פרטים, ועל פי דרך זו גם בהמשך השנים הלכה תנועת החסידות בראשותו של רבי ישראל בעל שם טוב. וכך היום הדרך המקובלת ביותר בשדרות השונות של היהדות. יחד עם זה במשך שנים הייתה מקובלת בעם ישראל גם גישה אחרת, גישה הטענה שההשגחה על העולם היא כללית ולא פרטית. דרך זו פחות מקובלת אך יש לה מקורות רבים וגדולי ישראל, לכן כל אחד כיום יכול לבחור את הדרך שיותר מתאימה לו, וחשוב שלא נדון את האחרים לכף חובה, אלא נסתכל על הדברים ברוח חיובת. המשיכו לברר את הדברים, ואם תרצה אשמח לעזור עוד ולענות על כל שאלה ובקשה בברכת הצלחה רבה הרב יצחק גרינבלט.
שאלה: מתי לברך הגומל אחרי ניתוח: מתי אני צריך לברך ברכת הגומל אם אני עברתי ניתוח ברגל? הייתי במיטה חודש, שלא יכולתי לדרוך על הרגל, ועכשיו אני יכול ללכת אבל לא יכול לרוץ ולא יכול להעמיס על הרגל או ללכת הרבה.
תשובה: כשתחזו לאיתנך לגמרי תברך הגומל.
שאלה: תפילין אחרי התפילה: אני נוהג כבר כמה שנים להישאר עם תפילין אחרי התפילה בשביל לימוד קצר של 10-15 דקות. לפני כמה זמן עברתי לישיבה שבה כל התלמידים וראש הישיבה מורידים את התפילין מיד אחרי התפילה ולומדים סדר הלכה קצר. האם יש בזה יוהרא שאני נשאר עם תפילין ר ההלכה? האם להוריד מיד אחרי התפילה?
תשובה: אם בולט הדבר שרק אתה נשאר עם התפילין עדיף שתנהג כמו כולם. הצניעות בעבודת ד' מעמיקה את העבודה.
שאלה: ת ריבית על ידי המדינה וצמוד למדד: לרב, האם למדינה מבחינת ההלכה יש היתר עסקה, כאשר היא נותנת הלוואות ישירות לגופים שונים או כאשר היא מבקשת מבנק מסויים לתת הלוואות לגופים שונים עם ריבית, וכן חיוב ספק ממשלתי בריבית או ת אליו עם ריבית, ריבית בין משרדי ממשלה, ריבית בין גופים שונים ציבוריים. אם קיימת בעיה הלכתית איך ניתן להסדיר? שאלה נוספת ברשותך. אחי נתן לי הלוואה לפני מספר שנים עם שטר באופן מסודר. האם אני יכול להחזיר לו עם המדד מרגע קבלת ההלוואה עד הפרעון? על תשובתך. השאלה נשאלה בהמשך לשאלה "קרן השתלמות פרטית או בבנק?"
תשובה: מדינה לא צריכה היתר עיסקא. ציבור זה לא שותפים אלא מציאות אחרת, כך על פי הרב פרנק. זו בעיה של ריבית. אדם שלווה אלף שקל צריך להחזיר אלף שקל למרות שכושר הקנייה של הכסף ירד.
שאלה: מספר שאלות בנושאים שונים: יש מספר שאלות: 1) אני אחותי הגדולה ואמא שלי מדליקות כל שבת נרות ר מהקטנה לגדולה (אני, אחותי הגדולה ואמא שלי) האם הסדר משנה? ואם כן מהו? חשוב לציין שאמא שלי גם קוראת ברכה ארוכה. 2) כאשר אני קוראת תהילים צריך לקרוא את הקרי או הכתיב (הטעות או התיקון)? 3) מותר לפרש חלומות? 4) לפעמים קורה לי שאני מתבלבלת בין נטילות הידיים. לעשות את הנטילה עוד פעם או להמשיך למרות שהתבלבלתי?
תשובה: 1. זה לא משנה הסדר. לפי שיטות הספרדים (וכן גם דעת הרב ליאור) אין לבנות לברך אם האמא מדליקה באותו חדר. לכן לשיטתם, שהאמא תדליק ואחר כך הבנות ידליקו ללא ברכה. ניתן להדליק ישר אחרי שהאמא מדליקה ולא צריך לחכות שתסיים את כל תפילה שאומרת. 2. לפי הקרי. 3. לא צריך לשים לב לחלומות. אם החלום מבהיל את החולם אפשר לעשות סדר הטבת חלום או לומר תפילה בזמן ברכת כהנים. רק תלמידי חכמים גדולים מאוד שמתעסקים בתחומים כאלו יודעים לפרש חלומות. 4. לא ברורה השאלה. אם הכוונה לבוקר, תמשיכי עד שיהיו לך שלוש פעמים לסירוגין על כל יד.
שאלה: לוותר על שבת למען הזוגיות: אני בחורה בת 30 שומרת שבת וחגים מבית. מבקשים להכיר לי בחור שאינו שומר שבת. אני אמרתי לבחור כי אני רוצה ב"ה להקים בית ששומר שבת וחגים, הבחור בתגובה אמר לי שאם זה למען זוגיות ומשפחה הכל מתגמד. כב הרב מה לעשות? מה אתה מייעץ לי לעשות?
תשובה: למען הזוגיות אסור לוותר על שמירת שבת וחגים. ואם הבחור אומר שלמען הזוגיות הכל מתגמד, אם כן, שיסכים לשמור שבת וחגים ותוכלו לבנות בית יהודי ומאושר.
שאלה: הבית היהודי:, אני בת 19.5 ואני יוצאת עם בחור מקסים ממש בגילי שעבר תהליך התחזקות. כל חיי דמיינתי את עצמי נשואה לאברך שלומד בישיבה גבוהה, נהייה ר"מ רב וכו. בית של תורה באמת. לימים הבנתי שמה שאני מחפשת נקרא "ישיבת קו" זה תמיד היה ברור לי מאוד, ואני מאוד רוצה את זה גם עכשיו. אבל הבחור שהכרתי לומד בישיבה שהיא קצה קצהו של ישיבת קו - זו ישיבה חסידית אשלג וברסלב שבה כמעט ולא לומדים גמרא - כי תהליך ההתחזקות נעשה אחרת שם והכול מאוד שונה. ונורא קשה לי עם זה. אני לא יודעת - אולי כל המציאות שרציתי - היא רק דמיון של אידיאל ולימוד גמרא לא עקרוני וחשוב בתהליך הקמת בית וחינוך ילדים לפי תורת הר קוק? או שאני צריכה לסיים את הקשר. אני מקווה שהובנתי.אשמח מאוד מאוד אם תוכלו לעזור לי. יום טוב השאלה נשאלה בהמשך לשאלה "שאלה אישית"
תשובה: כבר עניתי על שאלתך. אני חוזר ואומר, אם את רוצה בן ישיבה ההולך בדרך מרן הרב קוק זה לא הבחור שאת הכרת.
שאלה: אמירת יג  מידות בציבור: לכבוד הרב שליט"א לעיתים קורה כשמתפללים תפילת מנחה מקוצרת וכשמסיימים ורוצים להתחיל תחנון אין עדיין עשרה שסיימו להתפלל. האם מותר לחזן להתחיל לומר יג מידות גם כשאחד או יותר לא סיימו להתפלל ואין עשרה עונים? (כמו שהתיר בשו"ע ס נה לעניין קדיש סע ו) (ראיתי שהפרי"מ הובא במשנ"ב סימן נה ס"ק לג הסתפק לעניין קה"ת ונשיאת כפיים אבל לא ראיתי התייחסות ליג מידות)
תשובה: י"ג מידות אפשר לומר אם יש מניין אנשים העוסקים בדברי קדושה, ואלו שמתפללים נחשבים לעוסקים בדברי קדושה.
שאלה: בלבול בקדימויות בברכות הנהנין: בראש השנה היו לפניי את הסימנים שמוזכר להניח, מעבר לתפוח בדבש. התבלבלתי בדיני קדימויות בברכות הנהנין בגלל שסדר הסימנים שהיה ברשותי הודפס עם טעויות ולכן לא שמתי לב. אמרתי בורא פרי האדמה על ירק לפני ברכת בורא פרי העץ על פרי. אני חייב לציין שאישית באותו רגע לא היה שום חביבות של ירק על גבי הפרי כזה או אחר היות ורק רציתי לקיים את הסימנים של ראש השנה -ולקיים את המנהג. מה עוד, שלא התכוונתי בברכת בורא פרי האדמה שברכתי להוציא את הפירות באותה ברכה -היות ותכננתי להמשיך ר הסימנים. לכן השאלה: האם דיני קדימויות זהו רק הידור? כלומר, מי שמתבלבל ר הקדימויות בין בורא פרי האדמה לבין בורא פרי העץ ממשיך אחרי הטעות שלו בבורא פרי העץ או שברכת בורא פרי האדמה מוציא גם את הפירות למי שבירך בצורה שלא לפי הסדר המקובל של מג"ע א"ש?
תשובה: כשאדם בירך על פרי עץ ברכת 'בורא פרי האדמה' בטעות-יצא ידי חובתו.כך פסק שו"ע או"ח רו,א. כשבירך על פרי האדמה ברכת 'בורא פרי האדמה' כפי שאכן צריך,וכוון לפטור בכך פרי עץ שהיה לו-יצא לפי שו''ע רו,ב. אמנם שערי תשובה מציין שיש חולקים שלא יצא ידי חובה למרות שכוון ולכן סוברים שצריך לברך על פרי העץ את ברכתו. במקרה שלך שברכת על פרי האדמה את ברכתו ולא התכוונת מפורש לפטור את פרי העץ,לא יצאת וצריך לברך 'בורא פרי העץ' לפני מאכל פרי העץ.כן פסקו אשל אברהם שם סע"ק ב,עטרת זקנים ומשנה ברורה שם סע"ק ח  אף ששניהם היו מונחים לפניו.
שאלה: היום של הברית: במזל טוב חברה ילדה בן ביום שלישי שעבר (14.2 כא בשבט) אנחנו לא בטוחים באיזה יום הברית השבוע, שלישי או רביעי.
תשובה: השאלה באיזו שעה נולד ביום. אם נולד מליל שלישי (יום שני בערב לאחר השקיעה) ועד לשקיעת השמש של יום שלישי, הברית תהיה ביום שלישי. בברכת התורה, WWW.Yeshiva.org.il
שאלה: התגברות על קנאה: הרב, אני מרגישה את הקנאה מכרסמת בתוכי על חברותיי, אני מרגישה כמה זה כואב ומייסר,שא"א להכיל בכלל את העובדה שאפשר להרגיש רגש כזה. קראתי את התשובות שפורסמו באתר איך להשתחרר מקנאה ולא הצלחתי למצוא בהירות והדרכה יותר מכוונת 1)בלט מאוד שאפשר לקחת את הכוחות קנאה שמשחיתים לכוחות שבונים. איך לוקחים את הקנאה לכלי שדוחף קדימה?לכוח שדוחף ויוצר? 2)ראיתי שמופיע בארחות צדיקים על קנאה,"שאלמלא הקנאה אין העולם עומד".(נטיעת כרם, בניית בית, ונשיאת אישה) וכיוון שקיום העולם תלוי בקנאה ישים כל הקנאות לשם שמיים.למשל אם יבנה בית יבנה בו חדר ללימוד תורה. אני מתייסרת על קנאה באירוסי חברותיי אני לא מצליחה לשמוח בשמחתם ביטלתי אירוסים וזה כל קורע את ליבי.בבקשה אשמח להדרכה איך לכוון את הקנאה הזו לשם שמיים. 3)איך להתייחס למידות הרעות שבתוכי, א"א לשקר לעצמי, זה קיים בי. ואני כועסת על עצמי ולמרות שאני מנסה לתקן אני פוגשת מידות רעות בצורה יומיומית,ומפחיד אותי אני מרגישה שגם ה כועס עליי. אני באמת מפחדת לבוא ליום הדין שלי ולא להצליח לתקן. אני יודעת שהקב"ה מסתכל על הרצון והכוונה ובכ"ז לא מצליח לסלוח לעצמי שזה קיים בתוכי. ו
תשובה: אדם קרוב אצל עצמו. את מרגישה מאד את היכולת שבך ואת הפוטנציאל הלא ממומש שלך, דבר זה אין בו חיסרון. את רואה דבר יפה בעולם ואת אומרת שאת גם שייכת ליופי הזה ושגם את יכולה להוסיף לעצמך, וממילא לעולם, דבר יפה ואין בכך חיסרון. לשם כך יש יצר של קנאה. ותקנא רחל בלאה אחותה, שקינאה במעשיה הטובים. אולם צריכים להפנות את הקנאה לעשייה ויצירה, לדחיפה ולשינוי. החלום שנבנה בכך מכוח הקנאה הינו חלום שצריך לההיפך לתוכנית מעשית. צריך להתרכז בדברים מציאותיים ולא בדברים דימיוניים. לרצות להגיע לדברים שהם ברי השגה. צריך לקחת את הקינאה ולהחליט מכוחה לעשות את המעשה הקטן הראשון שיביא לאחר מכן לעוד מעשה קטן שבסופו יבואו עוד מעשים רבים. את המחשבות של הקנאה לגייס לכוח עשייה. ככל שתתמקדי במה לעשות בכדי לממש את הקנאה, ובעצם את החלום שהוליד הקנאה בך, כך הקנאה תלך ותפחת. החלק של הקנאה שנוגע לא למה שאין לך אלא למה שיש לאחר אינו יכול להיפטר ללא אמונה. להאמין בהשגחה פרטית, להאמין שכל אחד הקב"ה משגיח עליו בחשבון המיוחד לו ולא כדאי לאף אחד להתחלף עם השני. לכל אחד יש את החבילה המיוחדת שלו. אל תחשבי שאת יודעת מה יש בחבילה של האחר. אני מניח שרק כלפי חוץ הכל נראה נוצץ ומתקתק. אולם בפנים כל חבילה מכילה אוצרות שונים. ובעיקר החבילה תלויה בנקודת המבט. העין הטובה. בכל עת, מחשבות קטנות של עצבות תוקפות אותך בכך שאת לא מוצלחת יחסית. תתלי את המחשבות האלו בגוף שלך. תגידי לעצמך שזה רגשות שנובעות מהיותך קשורה רק לצד הנמוך שבך. אולם את יודעת שיש לך גם חלק רוחני יותר חלק שיכול גם להכיר בדברים ללא הנגיעה האישית הלוחצת. בכל עת שמחשבות קטנות תוקפות אותך תתפללי לה' שיושיע אותך מהמוחין דקטנות.